Maailmas on vähem kui kümnendikul riikidest üle saja aasta vanune lipp. Käesoleva aasta 4. juunil saab meie sinimustvalge lipp 125-aastaseks. Eesti lipp kui rahvuslik ja riiklik sümbol vajab senisest paremat arusaamist sirguva noorsoo teadvuses. Sel eesmärgil korraldavad MTÜ Eesti  Lipu Selts, Haridus- ja Teadusministeerium ning Eesti Ühiskonnaõpetajate Selts ühiselt Eesti lipule pühendatud esseevõistluse.